Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17638

c) A veszély állapot bejelentése után a kutató mentő tevékenység teljeskörű összehangolásáért felelős mentés koordináló központ a kényszer állapot minden körülményéről és az azt követő fejleményekről köteles tájékoztatni mindazon mentés koordináló központokat, amelyek érintve lehetnek a műveletben. Hasonlóképpen, mindazon mentés koordináló központok, amelyek az esettel kapcsolatos bármilyen információval rendelkeznek, kötelesek tájékoztatni a kutató mentő műveleteket összehangoló mentés koordináló központot. 5.2.5 Tájékoztatás a kényszerhelyzeti állapotban lévőnek nyilvánított légijármű részére Amikor csak lehetséges, a kutató mentő tevékenységért felelős mentés koordináló központ köteles a megkezdett kutatási és mentési tevékenységgel kapcsolatos információkat továbbítania mindazon légiforgalmi szolgálati egységeknek, amelyek repülés tájékoztató körzetében a légijármű tartózkodik, abból a célból, hogy ezt a tájékoztatást a légijárműnek továbbítsák. 5.3. Eljárások, amikor a működésért a felelősség két, vagy több szerződő államra terjed ki Ahol a teljes kutató mentő körzetben a feladatok végrehajtásáért egynél több szerződő állam felelős, ott mindegyik szerződő államnak a műveleti tervvel összhangban kell cselekednie akkor, amikor a körzet mentés koordináló központja erre felkérte. 2007/70/II. szám 5.4. A területen működő hatóságok eljárásai A mentési munkák, vagy azok bármely részének közvetlen irányítását végző hatóságok:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes